stanford-oval/wikipedia huggingface dataset:
Jouni Aalto
Ura

Jouni Aalto on Tampereen Ilveksen kasvatti. Hän pelasi joukkueessa koko junioriuransa ja voitti B-nuorten mestaruuden vuonna 2006. Aalto teki SM-liigadebyyttinsä 14. lokakuuta 2008 ottelussa Rauman Lukkoa vastaan. Hän pelasi SM-liigassa kauden 2008–2009 aikana seitsemän runkosarja- ja yhden playoff-ottelun ilman tehopisteitä. Aalto oli tehoilla 3+9=12 Ilveksen A-nuorten tehokkain puolustaja. Hän teki huhtikuussa 2009 vuoden mittaisen liigasopimuksen Ilveksen kanssa.
Kauden 2009–2010 Aalto pelasi lähes kokonaan lainalla Mestis-joukkue Lempäälän Kisassa. Hän edusti Ilvestä yhdessä SM-liigan ottelussa sekä yhdessä A-nuorten SM-liigan ottelussa. Aalto teki LeKissä 37 runkosarjaottelussa kaksi syöttöpistettä ja kevään 2010 pudotuspeleissä syntyi kahdeksassa ottelussa tehot 1+2=3. LeKi sijoittui neljänneksi hävittyään pronssiottelussa KooKoolle lukemin 4–2.
Elokuussa 2010 Aalto lähti opiskelemaan Vaasaan ja hän teki samalla vuoden mittaisen sopimuksen Vaasan Sportin kanssa. Joulukuussa 2010 Aalto kävi kahden ottelun lainalla Suomi-sarjajoukkue Kokkolan Hermeksessä. Keväällä 2011 hän voitti Sportissa Mestiksen mestaruuden.
Kesällä 2011 Aalto voitti rullakiekon Suomen mestaruuden tamperelaisen Koovee Rollersin paidassa ja edusti Suomea lajin MM-kisoissa. Vuonna 2012 Aalto sai värisuoran voittamalla MM-pronssia, SM-hopeaa ja Major League Roller Hockey Europen järjestämän seurajoukkueiden Summer Cupin. Summer Cupissa Aalto valittiin turnauksen tähdistökentälliseen.
Jorma Jalava

Jorma Jalava.
Jorma Jalava (4. heinäkuuta 1910 Vihti – 12. toukokuuta 1991 Helsinki) oli suomalainen kauppatieteiden maisteri. Hän toimi osuustoiminnan parissa ja oli Kulutus­osuus­kuntien Keskusliiton pääjohtaja 1962–1975. Hän oli Työväen Arkiston puheenjohtaja 1967–1977.
Jorma Jaakola

Jorma Kalevi Jaakola (s. 13. kesäkuuta 1950 Vihanti) on suomalainen keihäänheittäjä, joka sijoittui pronssille Kalevan kisoissa 1971 ja 1974. Hänen ennätyksensä on 90,86 vuodelta 1976. Häntä valmensi Lauri Immonen. Hän osallistui Helsingin 1971 ja Rooman 1974 EM-kisoihin sekä Montrealin 1976 olympialaisiin.
John van ’t Schip

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Johannes Nicolaas van ’t Schip
Syntymäaika: 30. joulukuuta 1963 (ikä 60)
Syntymäpaikka: Fort St. John, Brittiläinen Kolumbia, Kanada
Pelipaikka: laitahyökkääjä
Pituus: 182 cm
Seura
Seura:  Ajax
Tehtävä: päävalmentaja
Seurat
| Vuodet | Seura | O | (M) |
| 1981–1992 |  Ajax | 273 | (29) |
| 1992–1996 |  Genoa | 107 | (11) |
Maajoukkue
| 1986–1995 |  Alankomaat | 41 | (2) |
Valmennusura
1997–2000:  Ajax (akatemia)
2000–2001:  Ajax (apuv.)
2001–2002:  Twente
2002–2004:  Jong Ajax
2004–2008:  Alankomaat (apuv.)
2008–2009:  Ajax (apuv.)
2006–2008:  Twente
2009–2012:  Melbourne Heart
2012–2013:  Guadalajara
2013–2017:  Melbourne City
2017–2018:  Zwolle
2019–2021:  Kreikka
2023–2024:  Ajax
 Seurajoukkueuran tilastot kattavat vain kansalliset sarjat.
John van ’t Schip (s. 30. joulukuuta 1963 Fort St. John, Brittiläinen Kolumbia, Kanada) on alankomaalainen entinen jalkapalloilija ja nykyinen jalkapallovalmentaja. Hän on viimeksi toiminut lokakuusta 2023 lähtien Ajaxin päävalmentajana.
Ura

Pelaajaurallaan van ’t Schip edusti kotimaassaan Ajaxia ja Italiassa Genoaa. Hän saavutti Ajaxin riveissä muun muassa neljä Alankomaiden-mestaruutta sekä UEFA Cupin voiton ja Cup-voittajien cupin voiton. Alankomaiden maajoukkuetta van 't Schip edusti EM-kisoissa vuosina 1988 ja 1992 sekä MM-kisoissa vuonna 1990. Hän saavutti Alankomaiden riveissä Euroopan-mestaruuden vuonna 1988.
Valmennusurallaan van ’t Schip on aiemmin toiminut Twenten päävalmentajana ja Ajaxin juniorivalmentajana. Vuonna 2004 hän siirtyi Marco van Bastenin kakkosvalmentajaksi Alankomaiden maajoukkueeseen. Yhdessä van Bastenin kanssa hän luotsasi Oranjen kaksiin arvokisoihin, mutta mitalit jäivät saavuttamatta. Kesällä 2008 van ’t Schip seurasi van Bastenia AFC Ajaxiin siirtyen seuran apulaisvalmentajaksi. Toukokuussa 2009 hänestä tuli Ajaxin päävalmentaja kesäkuun loppuun ulottuvalla sopimuksella van Bastenin erottua tehtävistä.
Lokakuussa 2009 kerrottiin, että van ’t Schip on allekirjoittanut kaksivuotisen sopimuksen australialaisseura Melbourne Heartin kanssa. Seura pelaa Australian A-Leaguessa kaudella 2010/11.  Van't Schipin johdolla Melbourne sijoittui heti ensimmäisellä kaudella A-Leaguessa kahdeksanneksi. Helmikuussa 2012 hän ilmoitti jättävänsä joukkueen kauden jälkeen henkilökohtaisten syiden vuoksi.  Lähtöilmoituksesta huolimatta an ’t Schip johdatti Melbournen liigassa kuudenneksi ja mukaan mestaruuspudotuspeleihin.
Huhtikuussa 2012 meksikolaisseura Club Deportivo Guadalajara ilmoitti van ’t Schipin siirtyvän seuran päävalmentajaksi.  Tulokset jäivät odotuksia vaisummiksi ja lopulta Guadalajara vapautti van ’t Schipin tehtävistään tammikuussa 2013.
Joulukuun lopussa 2013 van ’t Schip palasi Melbourne Heartin peräsimeen kauden loppuun ulottuvalla sopimuksella.  Van't Schipin johdolla Melbournen odotukset paranivat ja 11 ottelun jälkeen seura teki maaliskuussa 2014 hänen kanssaan kolmivuotisen sopimuksen.  Joukkue sijoittui lopulta kaudella 2013/14 A-Leaguessa sijalle 10. Joukkue vaihtoi kesällä 2014 nimensä Melbourne Cityksi. Van ’t Schipin johdolla Melbourne eteni Australian A-Leaguen finaalisarjan välieriin 2015 ja 2016. Tammikuussa 2017 van ’t Schip erosi Melbournen päävalmentajan tehtävistä palatakseen kotimaahansa hoitamaan kuolemansairasta isäänsä.
Huhtikuussa 2017 van ’t Schip allekirjoitti kaksivuotisen sopimuksen FC Zwollen kanssa. Hän aloittaa tehtävässään kesällä 2017. Van ’t Schipin johdolla Zwolle sijoittui Eredivisiessä yhdeksänneksi. Kaudella 2018/19 Zwolle vajosi hyvän alkukauden jälkeen putoamiskamppailuun. Seurajohto erotti van ’t Schipin joulukuussa 2018, kun AZ Alkmaar oli murskannut seuran Alankomaiden cupissa 5-0.
Heinäkuun lopussa 2019 van ’t Schipistä tuli Kreikan maajoukkueen päävalmentaja. Hän ei onnistunut luotsaamaan Kreikkaa MM-lopputurnaukseen 2020 ja jätti tehtävänsä sopimuksen umpeuduttua vuoden 2021 lopussa.
Lokakuun lopussa 2023 van ’t Schipista tuli Ajaxin päävalmentaja kesään 2025 ulottuvalla sopimuksella.
José Ernesto Sosa

| 0 | 1 | 2 | 3 |
| --- | --- | --- | --- |

Henkilötiedot
Koko nimi: José Ernesto Sosa
Syntymäaika: 19. kesäkuuta 1985 (ikä 39)
Syntymäpaikka:  Carcarañá, Argentiina
Pelipaikka: keskikenttäpelaaja
Pituus: 179 senttimetriä
Paino: 71 kilogrammaa
Seura
Seura:  AC Milan
Pelinumero: 23
Junioriseurat
:  Estudiantes
Seurat
| Vuodet | Seura | O | (M) |
| 2002–2007 |  Estudiantes | 143 | (12) |
| 2007–2010 |  Bayern München | 35 | (2) |
| 2010 | →  Estudiantes (laina) | 17 | (3) |
| 2010–2011 |  Napoli | 24 | (1) |
| 2011–2014 |  Metalist Harkova | 64 | (17) |
| 2014 | →  Atl. Madrid (laina) | 15 | (0) |
| 2014 | →  Beşiktaş (laina) | 3 | (0) |
| 2014–2016 |  Beşiktaş | 58 | (12) |
| 2016– |  AC Milan | 0 | (0) |
| Yhteensä | Yhteensä | 359 | (47) |
Maajoukkue
| 2005– |  Argentiina | 19 | (1) |
 Seurajoukkueuran tilastot kattavat vain kansalliset sarjat, päivitetty 20. elokuuta 2016.  Maajoukkueuran tilastot päivitetty 20. joulukuuta 2014.
| Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Maa:   Argentiina> Miesten jalkapallo. |
| --- | --- | --- | --- |
|  Kultaa | Peking 2008 | jalkapallo |  |
José Ernesto Sosa (s. 19. kesäkuuta 1985 Carcarañá, Argentiina) on argentiinalainen jalkapalloilija, joka edustaa Serie A:n AC Milania. 179 senttimetriä pitkän Sosan pelipaikka on keskikentällä.
Sosa aloitti ammattilaisuransa kasvattajaseurassaan Estudiantesissa vuonna 2002. Vuonna 2006 hän voitti seurassa Argentiinan mestaruuden. Kaudeksi 2007–2008 hän siirtyi Saksan Bundesliigan FC Bayern Müncheniin, jossa voitti sekä mestaruuden että Saksan cupin heti ensimmäisellä kaudellaan.
Argentiinan maajoukkueessa Sosa teki ensiesiintymisensä vuonna 2005. Hän on pelannut 19 A-maaottelua ja tehnyt niissä yhden maalin (tilanne 20. joulukuuta 2014).
Johnathan Wendel

Fatal1ty E3 2014
Johnathan ”Fatal1ty” Wendel (s. 26. helmikuuta 1981 Independence, Missouri, Yhdysvallat) on yhdysvaltalainen eSport-ammattilainen. Fatal1tystä kehittyi myös brändi, joka on ollut esimerkiksi vuonna 2006 esillä E3-messuilla.
Saavutukset

| Peli | Turnaus | Sijoitus | Palkinto (USD) |
| --- | --- | --- | --- |
| Aliens versus Predator 2 | CPL World Championship | 1. | $40 000, Ford Focus |
| Doom 3 | QuakeCon 2004 | 1. | $30 000 |
| Painkiller | CPL Extreme Summer Championships 2004 | 2. | $5 750 |
| Painkiller | CPL Summer Championships 2005 | 3. | $15 000 |
| Painkiller | CPL NYC World Tour Finals 2005 | 1. | $150 000 |
| Quake III Arena | Frag 3 1999 | 3. | $4 000 |
| Quake III Arena | XSR Invitational 2000 | 1. | $15 000 |
| Quake III Arena | RazerCPL Tournament April, 2000 | 1. | $40 000 |
| Quake III Arena | BattleTop Universal Challenge July 22, 2000 | 1. | $15 000 |
| Quake III Arena | World Cyber Games Challenge October, 2000 | 1. | $25 000 |
| Quake III Arena | CPL Australia | 1. | $10 000 |
| Quake III Arena | CPL Holland | 3. |  |
| Quake III Arena | QuakeCon 2001 | 2. | $70 000 |
| Quake III Arena | CPL Brazil | 2. |  |
Aiheesta muualla

Johnathan Wendelin kotisivu (englanniksi)
Kaffa

Kaffa voi tarkoittaa ainakin seuraavia asioita:
Kaffa, Krimin niemimaalla sijaitsevan Feodosijan kaupungin historiallinen nimi
Kaffa, muinainen maakunta Etiopiassa
Kaffa, muinainen kuningaskunta Etiopian alueella
Kaffa, vaikeasti valloitettava satelliittiprovinssi Age of Renaissance -pelissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kaffa”, voi hakea sivunnimihaulla, laajalla sivunnimihaulla tai tekstihaulla.
Joonas Vinnari

Joonas Vinnari (s. 1985 Ojakkala) on suomalainen maastopyöräilijä. Hän siirtyi Suomesta maailmalle Kona-pyörävalmistajan turvin.
Historia

Joonas Vinnari aloitti 10-vuotiaana BMX-pyöräilyllä ja siirtyi myöhemmin maastopyöräilyyn. Siviiliammatiltaan hän on ravintolakokki. Hän on esiintynyt paljon suomalaisissa ajovideoissa.
Hän kuuluu Kona Clump -tiimiin, johon kuuluu Vinnarin lisäksi muun muassa Paul Basagoitia, Robbie Bourdon, Carlin Dunne, Dave Watson ja John Cowan. Euroopan Clump -tiimiin kuuluvat Alberto Accettulli, Niels Windfeldt ja Joonas Vinnari.
Nykyään

Nykypäivinä Vinnari ajaa lajeina dirt-, 4X-, Freeride-, Street- ja DH-pyöräilyä - eniten kuitenkin freeridea.
Aiheesta muualla

Joonas Vinnarin viralliset sivut (Arkistoitu – Internet Archive)
Kona pyörävalmistajan viralliset sivut
007 Skyfall
Näyttelijät

| 0 | 1 | 2 |
| --- | --- | --- |
|  Daniel Craig  | … |  James Bond   |
|  Judi Dench  | … |  M   |
|  Javier Bardem  | … |  Thiago Rodriguez alias Raoul Silva   |
|  Ralph Fiennes  | … |  Gareth Mallory   |
|  Naomie Harris   | … |  Eve Moneypenny   |
|  Bérénice Marlohe  | … |  Séverine   |
|  Ben Whishaw  | … |  Q   |
|  Albert Finney  | … |  Kincade   |
|  Rory Kinnear  | … |  Bill Tanner   |
|  Ola Rapace  | … |  Patrice   |
|  Helen McCrory  | … |  pääministeri Clair Dowar   |
Tuotanto > Vaikeudet

Keväällä 2010 tuottajat Michael Wilson ja Barbara Broccoli ilmoittivat, että elokuvan suunnittelu on toistaiseksi pysäytetty. Syynä olivat MGM-tuotantoyhtiön talousongelmat. Ohjaaja Sam Mendes oli vetäytynyt elokuvan Nälkäpeli neuvotteluista, koska MGM oli valmis tuottamaan 23. Bond-elokuvan. MGM jätti konkurssihakemuksen 3. marraskuuta 2010. Kuvaukset kuitenkin saatiin aloitettua vuonna 2011.
Tuotanto > Esituotanto

Sam Mendes ja Barbara Broccoli matkustivat 6. huhtikuuta 2011 Etelä-Afrikkaan etsimään kuvauspaikkoja. Elokuussa 2011 julkaistiin tieto, että elokuvaan sisältyy massiivinen junakohtaus, joka kuvattaisiin oikeaa junaa käyttäen Intiassa. Intian hallitus antoi elokuvalle kuvausluvan elokuussa 2011 mutta peruutti sen syyskuun 2011 lopussa. Kohtaus kuvattiin lopulta Turkin Adanassa Varda-sillalla. Elokuvan pääkuvaukset aloitettiin lokakuussa 2011, ja 3. marraskuuta järjestettiin Lontoossa elokuvan ensimmäinen lehdistötilaisuus, jossa paljastettiin elokuvan päänäyttelijät ja nimi Skyfall.
Lokakuussa 2011 Sony Pictures Entertainment varasi itselleen Internet-domainin nimeltä Skyfall, joka vahvistui myöhemmin elokuvan nimeksi. Elokuvan ensimmäinen virallinen teaser julkaistiin 21. toukokuuta 2012.
Tuotanto > Roolijako

Skyfallin pääosanäyttelijät paljastettiin lehdistötilaisuudessa Lontoossa 3. marraskuuta 2011, tasan 50 vuotta sen jälkeen, kun Sean Conneryn ilmoitettiin esittävän James Bondia elokuvassa Salainen agentti 007 ja tohtori No. Daniel Craig palasi Bondin rooliin kolmatta kertaa. Craig sanoi olevansa onnekas saadessaan näytellä agentti 007:aa. Judi Dench palasi M:n rooliinsa seitsemättä ja viimeistä kertaa.
Tuotanto > Kuvauspaikat

Britannia
Buckinghamshire, Pinewood Studios
Lontoo, maanalainen metro ym.
Lontoo, Whitehall
Hankley Common, minne Skyfall-rakennus rakennettiin elokuvaa verten
Shanghai
Turkki
Istanbul, Suuri basaari, Konstantinopolin hippodromi
Adana
Tuotanto > Musiikki

Elokuvamusiikin on säveltänyt Thomas Newman, ja elokuvan tunnuskappaleen esittää Adele.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Grand Bazaar, Istanbul | 5.14 |  |  |  |  |  |  |  |
| 2. | Voluntary Retirement | 2.22 |  |  |  |  |  |  |  |
| 3. | New Digs | 2.32 |  |  |  |  |  |  |  |
| 4. | Severine | 1.18 |  |  |  |  |  |  |  |
| 5. | Brave New World | 1.50 |  |  |  |  |  |  |  |
| 6. | Shanghai Drive | 1.26 |  |  |  |  |  |  |  |
| 7. | Jellyfish | 3.22 |  |  |  |  |  |  |  |
| 8. | Silhouette | 0.56 |  |  |  |  |  |  |  |
| 9. | Modigliani | 1.04 |  |  |  |  |  |  |  |
| 10. | Day Wasted | 1.31 |  |  |  |  |  |  |  |
| 11. | Quartermaster | 4.58 |  |  |  |  |  |  |  |
| 12. | Someone Usually Dies | 2.29 |  |  |  |  |  |  |  |
| 13. | Komodo Dragon | 3.20 |  |  |  |  |  |  |  |
| 14. | The Bloody Shot | 4.46 |  |  |  |  |  |  |  |
| 15. | Enjoying Death | 1.13 |  |  |  |  |  |  |  |
| 16. | The Chimera | 1.58 |  |  |  |  |  |  |  |
| 17. | Close Shave | 1.38 |  |  |  |  |  |  |  |
| 18. | Health & Safety | 1.29 |  |  |  |  |  |  |  |
| 19. | Granborough Road | 2.32 |  |  |  |  |  |  |  |
| 20. | Tennyson | 2.14 |  |  |  |  |  |  |  |
| 21. | Enquiry | 2.49 |  |  |  |  |  |  |  |
| 22. | Breadcrumbs | 2.02 |  |  |  |  |  |  |  |
| 23. | Skyfall | 2.32 |  |  |  |  |  |  |  |
| 24. | Kill Them First | 2.22 |  |  |  |  |  |  |  |
| 25. | Welcome to Scotland | 3.21 |  |  |  |  |  |  |  |
| 26. | She’s Mine | 3.53 |  |  |  |  |  |  |  |
| 27. | The Moors | 2.39 |  |  |  |  |  |  |  |
| 28. | Deep Water | 5.11 |  |  |  |  |  |  |  |
| 29. | Mother | 1.48 |  |  |  |  |  |  |  |
| 30. | Adrenaline | 2.18 |  |  |  |  |  |  |  |
|  |  | 77.00 |  |  |  |  |  |  |  |
Vastaanotto > Yleisömenestys

Skyfallin ensi-ilta järjestettiin 23. lokakuuta 2012 Yhdistyneessä kuningaskunnassa, ja siihen osallistuivat myös kuningatar Elisabet II sekä prinssi Charles. Ensi-illan lipputulot käytettiin hyväntekeväisyyteen.
Suomessa Skyfall saavutti ensi-iltapäivänään 26. lokakuuta yhteensä 112 502 ja samana viikonloppuna yhteensä 136 872 katsojaa.
Pohjois-Amerikassa elokuva tuotti ensi-iltaviikonloppunaan 87,8 miljoonan Yhdysvaltain dollarin lipputulot ja näin ollen siitä tuli kaikkien aikojen tuottoisin Bond-elokuva ensimmäisellä viikonloppuna mitattuna.
Elokuva on eniten tuottanut James Bond -elokuva kautta aikojen yli miljardin dollarin lipputuloillaan.
Vastaanotto > Arviot

Skyfall sai erinomaisen vastaanoton niin kriitikoilta kuin yleisöltäkin. The Observeriin kirjoittanut elokuvakriitikko Philip French arvioi ”kanonisen” Skyfallin olevan mahdollisesti paras Bond-elokuva, jonka pystyy haastamaan vain Casino Royale, jonka pohjana oli mahdollista käyttää Ian Flemingin ”ensimmäistä ja parasta” romaania. Daily Mail antoi elokuvalle viisi tähteä ja arvioi sen paitsi parhaaksi Bond-elokuvaksi, myös vuoden parhaaksi elokuvaksi arvion tekoon mennessä. Myös The Times antoi elokuvalle viisi tähteä. Javier Bardemin valintaa elokuvan konnaksi kiiteltiin mestarilliseksi. Myös Bond-rooleistaan tunnettu Roger Moore kehui Skyfallia parhaaksi Bond-elokuvaksi ja kertoi ihailevansa Daniel Craigia suuresti. Myös internetsivusto IGN arvioi Skyfallin parhaaksi Bond-elokuvaksi ja kehui Craigin suoritusta sekä totesi Bardemin esittämän Silvan olevan yksi historian parhaista Bond-konnista.
Suomen Kuvalehden arvioijan Kalle Kinnusen mukaan Skyfall oli ”kunnianhimoisimmin kirjoitettu elokuva 007-leffojen 50-vuotisessa historiassa”.
Vastaanotto > Julkaisut

Elokuva julkaistiin Suomessa ja Yhdistyneessä kuningaskunnassa DVD:llä ja Blu-raylla 18. helmikuuta 2013. Suomessa elokuvan DVD-myynti on ylittänyt platinarajan, sillä sitä on myyty 114 000 kappaletta. Suomessa elokuvan TV-ensi-ilta oli 31. lokakuuta 2015.
Vastaanotto > Palkinnot

Elokuva palkittiin parhaana brittiläisenä elokuvana 10. helmikuuta 2013 pidetyssä Bafta-gaalassa. Skyfall sai myös kaksi Oscar-palkintoa: Adele ja Paul Epworth saivat parhaan kappaleen Oscar-palkinnon, ja elokuva palkittiin parhaiden äänitehosteiden Oscar-palkinnolla.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
007 Skyfall virallisella James Bond -sivustolla (Arkistoitu – Internet Archive) (englanniksi)
007 Skyfall Internet Movie Databasessa (englanniksi)
007 Skyfall Box Office Mojossa. (englanniksi)
007 Skyfall Rotten Tomatoesissa. (englanniksi)
007 Skyfall Metacriticissä. (englanniksi)
| 0 | 1 | 2 |
| --- | --- | --- |
| Edeltäjä: 2011: Harry Potter ja kuoleman varjelukset, osa 2 | Suomen lippukassan ykkönen 2012 | Seuraaja: 2013: Hobitti – Smaugin autioittama maa |
Sam Mendesin ohjaamat elokuvat
Varda-maasilta Turkissa, yksi Skyfallin kuvauspaikoista.
John Robinson (maahockeypelaaja)

| Mitalit> Maa:   Yhdistynyt kuningaskunta.Miesten maahockey. Olympialaiset  | Mitalit> Maa:   Yhdistynyt kuningaskunta.Miesten maahockey. Olympialaiset  | Mitalit> Maa:   Yhdistynyt kuningaskunta.Miesten maahockey. Olympialaiset  | Maa:   Yhdistynyt kuningaskunta> Miesten maahockey. |
| --- | --- | --- | --- |
|  Kultaa | Lontoo 1908 | maahockey |  |
John Yate Robinson (6. elokuuta 1885 Catford, Lewisham – 23. elokuuta 1916 Roehampton) oli brittiläinen maahockeypelaaja ja olympiavoittaja. Hän pelasi Lontoon kesäolympialaisissa 1908 Englannin joukkueessa, joka voitti turnauksessa kultaa.
Robinson kuoli ensimmäisessä maailmansodassa 31 vuoden ikäisenä. Kaksi kuukautta ennen kuolemaansa hänet palkittiin Military Cross -kunniamerkillä.
José Eulogio Gárate

José Eulogio Gárate Ormaechea (s. 20. syyskuuta 1944 Buenos Aires, Argentiina) on espanjalainen entinen jalkapalloilija.
Gárate syntyi Argentiinassa baskisukuiseen perheeseen ja varttui Espanjan Baskimaassa pienessä Eibarin kaupungissa, jossa aloitti pelaajauransa paikallisseura SD Eibarissa. Koska baskijalkapalloilun johtotähti Athletic Bilbao ei osoittanut kiinnostusta nuorta Gáratea kohtaan, hän siirtyi vuonna 1966 pääkaupungin Atlético Madridiin. Atléticon riveissä Gárate voitti Espanjan pääsarjamestaruuden kolme kertaa (1970, 1973 ja 1977), Espanjan cupin kaksi kertaa (1972 ja 1976) sekä kerran Intercontinental Cupin (1974). Atléticossa nuori kärkipelaaja oli alusta alkaen taitavien ja kokeneiden pelaajien, kuten esimerkiksi Luis Aragonésin, Adelardon, Javier Iruretan ja Ufarten, ympäröimä. Tulokset olivat sen mukaisia: Gárate voitti pääsarjan maalikuninkuuden kolmasti peräkkäin vuosina 1969, 1970 ja 1971. Koko urallaan hän teki 109 maalia 241 pääsarjaottelua. Gárate joutui jättämään pelikentät vuonna 1977 vasta 32-vuotiaana vaikean polvitulehduksen seurauksena.
Espanjaa Gárate edusti kaikkiaan 18 kertaa tehden viisi maalia. Hänen maajoukkueuransa aikana (1967–1975) Espanja ei selviytynyt yhteenkään arvoturnaukseen.
Gárate tunnettiin nopeana ja taitavana viimeistelijänä, joka ei antanut yhtäkään vastustajan puolustuksen virhettä anteeksi. Hänen lempinimensä El Ingeniero del Área (suom. rangaistusalueen insinööri) viittaa yhtäältä hänen kylmiin ja suoraviivaisiin otteisiinsa vastustajan maalin edustalla ja toisaalta hänen insinööriopintoihinsa, jotka takasivat hänelle ammatin ja toimeentulon peliuran päättymisen jälkeen.
Jarkko Kinnunen (muusikko)

| Jarkko Kinnunen> Henkilötiedot |
| --- | --- |
Ammatti:  laulaja säveltäjä sanoittaja
Muusikko
Taiteilijanimi:  Jaska Kinnunen, Jaska Koo
Laulukielet:  suomi
Aktiivisena:  1992–
Tyylilajit:  suomirock iskelmä punk rock
Levy-yhtiöt:  Propaganda Records
  [ Muokkaa Wikidatassa ] [ ohje ]  
Jarkko Kinnunen on suomalainen laulaja-lauluntekijä Siilinjärveltä. Muusikkona hän toimii trubaduurina ja yhtyeissä lähinnä laulusolistina. Kinnunen perusti vuonna 1992 Jaska & Torpedo -yhtyeensä. Jani Karhusen kanssa syntyi Duo Kookos vuonna 2002. Murskahumppa -yhtye perustettiin alkuvuonna 2008, jossa hän toimi solistina.
Levyt on julkaissut Propaganda records ja jakelee Playground Music.
Historiaa muusikkona

Vuonna 1992 Kinnunen perusti Jaska & Torpedo kokoopanon, jossa lauloi myös aikanaan Paula Vesala. Vesala tuli tunnetuksi myöhemmin PMMP -yhtyeessä. Duo Kookos on Torpedo-miehistöstä kuopiolaisen Jani Karhusen ja Jaska Kinnusen vuonna 2002 perustama duo.
Murskahumppa-legenda otti Kinnusen mukaansa alkuvuonna 2008. Yhtyeen kaikki soittajat olivat ammoin kuolleita humpan helmiä, jotka levy-yhtiön kylmäsilmäinen edustaja kaivoi haudoista formaattibändiä varten. Tätä tarinaa tukevat soittajien hienosäädetyt taiteilijanimet. Murskahumppamiesten tarkkaan harkittu ja tyylitelty ulkoasu, kalmoiksi maskeeratut miehet puvuissa ja solmioissa, on sekin olennainen osa kokonaisuutta.
Sanoitukset olivat humppaperäistä melodista reissumiesromantiikka. Muutoin punkista napatut ilkeät käänteet, kantaaottavuus ja hengästyttävä tempo olivat käsittämättömän melodramaattinen yhdistelmä.
Keikkailun ohessa debyytti-EP 7. maksa ilmestyi jo kesäkuuksi 2008.
Debyyttialbumi Murskapunkkia ilmestyi toukokuussa 2009.  Jouluna 2009 albumin video Murskapunkkia tuli Voice -kanavan Garage Countdown koko syksyn jatkuneen yleisöäänestyksen voittajaksi. Jouluksi 2009 oli myös ilmestynyt sinkku Joulu on taas on taas. 
Murskahumpan riveistä Jaska kävi voittamassa hopeaa keväällä 2010 Kuorosodassa Marco Hietalan johtamassa Kuopion joukkueessa.
Toinen Murskahumppa-albumi No Problemo valmistui maaliskuuksi 2011.
Vuonna 2011 ilmestyneelle Jaska & Torpedon debyyttialbumille Uudet Tuulet sinkkubiisien sanoittajista löytyvät Juha Mieskonen ja Esa Eloranta. Tarttuva Poikamies-kappale sai televisiosoittoa vuonna 2007 Urheilukanavalla pyörineessä Aleksi Litovaara Snowboarding-sarjassa.
Biisin levyttikin Murskahumppa jo vuonna 2008 ja teki siitä uuden version vielä vuonna 2009 nimellä Poikamies 2009.
Loppuvuonna 2012 Murskahumppa-persoona Jaska Koo levytti sinkun Haista perse videoineen.
Kevään 2016 Jarkko Kinnunen soolosinkun Ei elämä pääty sanoitti jälleen Esa Eloranta.
Diskografia > Solistina Albumeilla

Murskahumppa - Murskapunkkia  (Propaganda Records PRO 2073, toukokuu 2009)
Murskahumppa - No Problemo  (Propaganda Records PRO 2096, maaliskuu 2011)
Jaska & Torpedo - Uudet Tuulet  (Propaganda Records PRO 2107, huhtikuu 2011)
Diskografia > Singlet

Murskahumppa - 7. maksa   (Propaganda PRO 2065, kesäkuu 2008)
Murskahumppa - Poikamies  (digital, 2008)
Murskahumppa - Vihreä kulta (digital, 2008)
Murskahumppa - Poikamies(2009) (digital, 2009)
Murskahumppa - Joulu on taas on taas (Propaganda PRO 2083, 2009)
Murskahumppa - Mopoilija (digital, 2011)
Jaska & Torpedo - Tuuli hiljaa soi (Propaganda, 2011)
Jaska Koo - Haista perse (Propaganda, 2012)
Jarkko Kinnunen - Ei elämä pääty (Propaganda, 2016)
Aiheesta muualla

Propagandan kotisivut